இப்படி எத்தனையோ பகுதிகள்! சுரயீநந ளை ளஉம என்ற பேனா ஓவியம் பெரிய பெரிய பொருளாதார மேதைகளின் அறிவுத் திறனுக்கு விடப்பட்ட சோதனையாகும்! கல்லூரிப் பேராசிரியர்கள் அனைவரும் படிக்கவேண்டும். இன்னும் ஏராளமான அரசியல் தலைப்பில் எழுதியவை ரசிக்கத் தக்கவைகளாகும். நேருவைப்பற்றிய பல்வேறு குறிப்புகளில் அண்ணா அவரை மதித்த அளவுக்கு மறுத்தும் காட்டினார். அவைகளிலே ஒன்றுதான் ஞஉவரசந டிக சூநாசரள ஐனேயை என்பதாகும். அண்ணாவின் ஆங்கில எழுத்துக்களை தொடர்ந்து படிக்கும் வாய்ப்பு நமக்குக் கிடைக்கவில்லை - இடையிலே ஏமாந்து விட்டோம். மூன்றாவது பொதுத் தேர்தல் முடிந்த பிறகு அண்ணா டில்லிப்பட்டணத்தின் மேலவையிலே உரை நிகழ்த்தினார். அவரது முதல் முழுக்கம் பெரியதோர் அதிர்ச்சியை வழங்கியது. துணைக் கண்டத்தைத் துடித்து எழுச் செய்த அந்தப் பேருரை அவரது அறிவாற்றலுக்குத் தரும் சான்றாகும், பண்டிதர்களும், பகதூர்களும் அவர்தம் பக்தியிலே இருந்த படை வரிசையினரும், அண்ணாவின் உரையினைக் கேட்டனர், மகிழ்ந்தனர், வியந்தனர். பின்னால் ஆய்ந்தனர் - எல்லமே நடைபெற்றன. பேசட்டும் என்றவர்கள், பேசக்கூடாதென்று கூச்சலிட்டவர்கள், இடைமறித்துத் தடங்கல் செய்தவர்கள் ஏராளம் பேர்.